Marcus Rashford

Marcus Rashford (født 31. oktober 1997) er en engelsk fotballspiller som spiller for Manchester United.

Rashford fikk sin førstelagsdebut for Manchester United 25. februar 2016 i 5–1 seieren mot Midtjylland i den andre kampen av 32.-delsfinalen i Europaligaen. Rashford fikk beskjed om at han var med i startoppstillingen under oppvarmingen på grunn av at førstevalget Anthony Martial ble skadet under oppvarming. Rashford ble kåret til banens beste spiller etter å ha scoret to mål i andre omgang.

Han debuterte i Premier League tre dager senere hjemme mot Arsenal. Han var med fra start og takket for tilliten med to mål og en målgivende pasning. Han ble med dette den yngste som har scoret mer enn ett mål i Premier League-debuten sin.

Landslaget 
Den 27. mai 2016 fikk han sin første landskamp for  mot . Han scoret også sitt første landslagsmål i samme kamp.

Han ble tatt ut i s EM-tropp til EM i Frankrike 2016.

Rashford ble tatt ut i s tropp til VM i fotball 2018 i Russland.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Utmerkelser 
Rashford ble i 2020 utnevnt til medlem av Order of the British Empire (MBE) for sin innsats for sårbare barn i Storbritannia under koronaviruspandemien.

Meritter

Manchester United
 FA-cupen (1): 2016
 Ligacupen: (1) 2017
 Europaligaen: (1) 2016/17
 FA Community Shield: (1) 2016

Referanser

Eksterne lenker 
 
  Marcus Rashfords spillerprofil for Manchester United  på Stretfordend.co.uk

Engelske fotballspillere
Engelske landslagsspillere i fotball
Spillere i Fotball-EM 2016
Spillere i Fotball-VM 2018
Spillere i Fotball-VM 2022
Spillere i Fotball-EM 2021
Fotballspillere for Manchester United FC
Personer fra Manchester
Fødsler i 1997
Order of the British Empire (MBE)